tomron87/hebrew-wikipedia-sentences-corpus huggingface dataset:
ג'ונס רוצה להפוך לראש העולם התחתון בגות'אם סיטי, ועובד מאחורי הקלעים כדי לצלוף במתחריו הפושעים.
בהמשכיות שלפני המשבר, ג'ונס תואר כאדם מפותח פיזית המכוסה כולו בקשקשים ירוקים.
מראהו ואישיותו הפכו לחייתיים יותר ויותר, וזאת משום שמחלתו גזלה ממנו כל סממן אנושי.
את דמותו של קילר קרוק מגלם בסרט הלייב אקשן "יחידת המתאבדים" השחקן אדוואלה אקינואויה-אגבאג'ה.
ויילון ג'ונס נולד בשכונת עוני בטמפה, ונולד עם אטביזם.
אמו מתה בלידתו ואביו נטש אותו, מה שגרם לדודתו לגדל אותו, אך היותה אלכוהוליסטית גרם לה לא לגדל את ג'ונס כראוי.
לג'ונס לא היו חברים, והיה מושא ללעג אלו שהכירו אותו.
כשגדל ג'ונס מצא עבודה כמתאבק בתנינים, ובשלב זה המציא את הכינוי "קילר קרוק".
ג'ונס הבין שהוא יכול לקבל יותר כסף בחיי הפשע, לכן החליט להפוך לדמות החזקה ביותר בעולם התחתון של גות'אם סיטי.
בין היתר הוא הרג את ג'וזף וטרינה טוד, מה שגרם לבנם, ג'ייסון, להפוך לרובין ולעזור לבאטמן להביס את ג'ונס.
ג'ונס נכלא בארקהם אסיילום, שם עבר טיפולים בהלם חשמלי שגרמו לו לסיוטים.
מאוחר יותר, ראס-אל-גול גרם לבריחה המונית של אסירים מארקהם, ביניהם ג'ונס.
בתמורה לכך, האסירים הסכימו לעזור לראס בתוכניתו נגד באטמן.
תפקידו של ג'ונס היה לפרוץ לאחוזת ויין ולחטוף את אלפרד פניוורת', משרתו של ברוס ויין, למרות שלא ידע שויין הוא באטמן.
ג'ונס הביא את אלפרד לפויזן אייבי, כשלפתע באטמן הגיע כדי להציל את אלפרד והחטופים האחרים.
הוא הביס את ג'ונס, שהוחזר לארקהם.
ג'ונס נמלט בבריחה נוספת מארקהם, וחזר לחייו הפליליים.
לאחר ששדד חנות, ג'ונס גילה מדרגות סודיות שהובילו למנהרה, שהפכה למעין בית עבור רבים מחסרי הבית של גות'אם.
ג'ונס התיידד איתם וניסה לעשות שינוי בחייו, עד שבאטמן הופיע והחל להילחם בו.
בסופו של דבר, ג'ונס נחשב למת בשיטפון שנוצר.
ג'ונס שרד את השיטפון, וכחצי שנה לאחר מכן החל לחיות מחוץ לסמטאות גות'אם.
בגלל חזיונות מעברו, מצבו הרגשי של ג'ונס התדרדר, וביחד עם זעמו הטבעי הוביל להשתוללות ברחבי העיר.
לורד הפשע המתחיל ביין ראה זאת, וקבע כי הבסת ג'ונס תהווה נקודת זינוק בדרכו האישית להריגת באטמן.
לפני שביין הגיע, ג'ונס נלחם בלוחם בפשע המתחיל ז'אן פול ואלי - שהתחזה באותה תקופה לבאטמן - וברובין.
ביין הפסיק את הקרב, והראה את כוחו כששבר את שתי זרועותיו של ג'ונס.
ג'ונס נרפא, וחזר לגות'אם כדי להשתלט על העולם התחתון, ובכך הרג כמה מחברי משפחת הפשע פרטי.
הוא נלחם בבאטמן החדש דיק גרייסון וברובין החדש טים דרייק, במאבק שהופסק כאשר חברי משפחת הפשע פרטי הנותרים ירו בג'ונס ופצעו אותו קשה, ובעקבות כך ג'ונס נמלט.
הוא זומן בידי כוח מסתורי לברוח מארקהם לביצות לואיזיאנה.
באטמן עקב אחריו, וגילה כי הוא זומן בידי היצור מן הביצה שהציע לג'ונס מקום בביצות, בו יוכל לחיות חיים חופשיים.
מתחילת שנות האלפיים, ג'ונס החל להצטייר יותר כזוחל ופחות כאנושי, וזאת כי הודבק בידי האש והכובען המטורף בווירוס הגורם להתנוונות.
בניסיון למציאת תרופה למצבו, ג'ונס אכל את המדען שניסה לעזור לו.
הוא נראה אוכל את שרידיה של נבלת-העל אורקה, והוחזר לארקהם.
כאשר הועבר תא, ג'ונס נלחם בשומרים ותקף את ג'ימי אולסן, שבאותה תקופה היה בעל כוחות-על וברח ללא פגע.
ג'ונס נראה כחלק מצבא נבלי-העל של דת'סטרוק שתקפו את חתונתם של אוליבר קווין/החץ הירוק ולורל לאנס/הקנרית השחורה.
היות שאורחי החתונה היו חברי ליגת הצדק, אאוטסיידרס, חברת הצדק של אמריקה והטיטאנים הצעירים, נבלי-העל הובסו ונכלאו.
יחד עם נבלים רבים אחרים, ג'ונס גורש מכדור הארץ בידי ארגון שחמט.
לאחר שנלחם באאוטסיידרס בשליטת המסיכה השחורה, ג'ונס ברח מארקהם בבריחה נוספת שהתרחשה באירועי "היום הבהיר ביותר".
הוא הותקף בידי אוסיריס, שחשב שהוא סובק.
ביקום המשוכתב הקרוי "פלאשפוינט", ג'ונס נשאר נבל-על וחוטף בני ערובה בגות'אם.
הוא נלחם בבאטמן (תומאס ויין), שהורג אותו עם מצ'טה ומציל את החטופים.
באתחול המחודש שנעשה ליקום DC, ג'ונס נלחם ברוי הרפר, אך שם לב שהרפר לא נלחם בחזרה והבין כי הוא מנסה להתאבד.
ג'ונס ניחם את רוי, ושלח אותו לדרכו.
ג'ונס ניצל את הגעת סינדיקט הפשע של אמריקה ליקום DC, בכך שאסף את פליטי גות'אם בביוב תחת מנהיגותו.
במהלך קשת הסיפור "מלחמת ארקהם", ג'ונס חתם על עסקה עם פושעי ארקהם בהנהגת הדחליל, כדי להגן על מערכת הביוב של ג'ונס.
הם דיברו בבניין תעשיות ויין ההרוס כשלפתע ביין, שהנהיג את פושעי בלאקגייט, תקף את הקבוצה והרג לכאורה את ג'ונס.
הוא שרד, והמשיך לעזור לתוכניותיו של הדחליל.
כאשר שתה יין מהול בסטרואיד ונום, ג'ונס נעשה עצום ומגושם עוד יותר, אך הובס בידי ביין למרות זאת וננטש מחוסר הכרה.
לאחר נפילת סינדיקט הפשע, ג'ונס כבש בחזרה את ביוב גות'אם, שסבל ממתקפת זומבים ממנה ג'ונס התעלם.
הוא ככל הנראה נכלא שוב בארקהם, שם הבטיח לאסירה כי ישמור על בתה, אוליב.
כאשר ארקהם נהרס, ג'ונס ברח, ומילא את הבטחתו לשמור על אוליב, תלמידה באקדמיית גות'אם.
לבקשתה של פוייזן איבי, ג'ונס נלחם בביין והביס אותו באמצעות הידע שרכש על סטרואיד ונום במהלך מלחמת ארקהם.
הוא הצטרף למשפחת הפשע קלברז, כשומר ראשה של סלינה קייל.
לאחר אירועי חידוש הכותרים "לידה מחדש", ג'ונס נראה כחבר ביחידת המתאבדים.
מחלת האטביזם שלו מקנה לו תכונות חייתיות: כוח על-אנושי, מהירות גבוהה, סיבולת ורפלקסים וחושים מוגברים.
תכונות אלו הופכות אותו ללוחם חזק וקשוח.
בנוסף לכוח הפיזי הרב והחוסן שלו הוא בעל טופרים ושיניים חדים כתער, המשמשים לו כנשק בקרב פנים אל פנים.
כמו כן הוא בעל יכולת ריפוי עצמי מוגברת.
קים אונג-יונג (בקוריאנית: 김웅용; נולד ב-8 במרץ 1962) הוא ילד פלא לשעבר ממוצא קוריאני.
קים החזיק בתואר בעל ה-IQ הגבוה ביותר בספר השיאים של גינס, אשר העריך אותו בכ-210.
כבר בגיל שנתיים הציג קים שליטה יוצאת דופן בקוריאנית, יפנית, פורטוגזית, גרמנית, ואנגלית.
הוא למד אלגברה, ובגיל 5 החל להופיע בטלוויזיה היפנית ולפתור בעיות דיפרנציליות ואינטגרליות מסובכות.
הוא היה תלמיד אורח לפיזיקה באוניברסיטה בגילאי 7-4.
בגיל 8 הוזמן על ידי נאס"א ללמוד בארצות הברית, שם סיים את לימודיו.
בשנת 1974 החל לעבוד במחקר בנאס"א עד שחזר לקוריאה בשנת 1978. הוא החליט לעבור מפיזיקה להנדסה אזרחית, וקיבל דוקטורט בתחום זה.
בסך הכול פרסם קים כ-90 מאמרים בנושא הידראוליקה בכתבי עת מדעיים.
כיום הוא משמש כפרופסור מן החוץ באוניברסיטת צ'ונבוק שבקוריאה.
קילרים הוא סרט קומדיית אקשן בו מככבים קתרין הייגל, אשטון קוצ'ר, טום סלק וקתרין אוהרה.
הסרט הופץ בקנדה ובארצות הברית ב-4 בינואר 2010. עלילת הסרט עוסקת באישה צעירה הפוגשת בחופשה בניס את גבר חלומותיה שמתברר מאוחר יותר כרוצח שכיר.
מעט אחרי שחברהּ נפרד ממנה נוסעת ג'ניפר (קתרין הייגל) עם הוריה (טום סלק וקתרין אוהרה) לחופשה בניס, צרפת.
במלון היא פוגשת את ספנסר איימס (אשטון קוצ'ר) המציע לה לשתות איתו בערב, הצעה לה היא נענית.
ספנסר, רוצח שכיר שהגיע לניס כדי לפוצץ מסוק מבצע את מטלתו ומגיע בשעה שנקבעה לדייט עם ג'ן.
הלילה עובר ולאחר שג'ן מתוודה שהיא לא האדם ה"זורם" שהיא ניסתה להציג במהלך הערב, ספנסר מחליט להתוודות בפניה שהוא רוצח שכיר.
למרבה הצער, כשהוא מסיים את דבריו הוא מבחין שג'ן לא שמעה אותם - היא נרדמה.
בהמשך מציע ספנסר נישואין לג'ן והם מתחתנים.
ספנסר מודיע לבוס שלו שהוא פורש מעבודתו וזה האחרון מאיים עליו כי עבודה כמו שלו אי אפשר לעזוב.
ספנסר מתריס לעומתו, נישא לג'ן וממשיך בחייו בעבודה אחרת.
שלוש שנים מאוחר יותר, ביום הולדתו של ספנסר מביאה לו ג'ן במתנה כרטיס זוגי לחופשה בניס.
לאור קשריו המפוקפקים עם האזור, ספנסר לא נלהב לחזור לשם.
כשג'ן שופכת את ליבה בפני חברותיה על חוסר ההתלהבות המוזרה של ספנסר הם אומרות לה שייתכן שזה מצביע על משבר בנישואים.
באותו זמן ספנסר מקבל גלויה מהבוס שלו לשעבר בו הוא נקרא לתפקד במשימה כלשהי.
אביה של ג'ן שמגיע לארוחת ערב מבחין בגלויה ומביע בקול את תמיהתו למראה ה"חיבוקים והנשיקות" שצוינו בסוף הגלויה, לא דבר שמקובל לקבל מבוס לשעבר.
אביה של ג'ן לוקח את ספנסר לבית כדי להחליף בגדים, אולם אז מתברר שהעצירה בבית הייתה עילה להביא אותו למסיבת הפתעה שארגנה לו ג'ן.
בבוקר שלאחר מכן ג'ן נוסעת לשדה התעופה, משם היא אמורה לקחת טיסה לסן פרנסיסקו אליה נשלחה מטעם עבודתה.
בסופו של דבר היא חוזרת כמה שעות מאוחר יותר הביתה, שם היא מגלה את ספנסר נאבק בהנרי, אחד משכניהם.
בעודו נאבק על חייו, ספנסר צועק לה להביא אקדח - אשר על קיומו לא הייתה מודעת - מהשידה שליד המיטה.
ג'ן יורה בזרועו של הנרי וספנסר מצליח לגבור עליו ובהמשך, לאחר מרדף מכוניות ממושך מצליח להרוג אותו.
בחקירתו של הנרי קודם לכן מתברר שעל ראשו של ספנסר מוצעים 20 מיליון דולר.
במהלך היום הם נתקלים במארבים שונים משכנים ומכרים שלהם ומצליחים להימלט מכולם.
ג'ן שאינה מרגישה טוב ומגיבה בתוקפנות לכל דבר חושדת שהיא בהריון.
הם עוצרים בסופרמרקט וקונים בדיקת הריון על מנת לאמת את חשדה.
כשהם מגיעים למשרד כדי לבצע את בדיקת ההריון ספנסר עוזב לכמה רגעים את ג'ן, ואז מותקף על ידי מזכירתו, אותה לבסוף הורגת ג'ן.
בסופו של דבר, הם מגיעים הביתה, שם לאחר כמה זמן מגיע אביה של ג'ן ומתברר שאביה של ג'ן ידע כבר בזמנו אודות עבודתו של ספנסר ושכר את השכנים כבר לפני שלוש שנים עבורו למקרה ויחזור לבוס הישן שלו.
הוא מגלה גם שאף הוא רוצח שכיר וכן שהוא היה היעד של ספנסר, שלוש שנים קודם לכן, בניס.
כשראה את הגלויה שנשלחה לספנסר מהבוס החדש שלו הוא חשב שספנסר חוזר לעבודה הישנה שלו ולפיכך הפעיל את המתנקשים, השכנים אותם שכר.
ספנסר מצהיר שהוא מחוץ לעסק ואין לו כוונות לחזור, וכהוכחה הוא שומט את האקדח שלו המכוון כנגד אביה של ג'ן ואומר לו שאין לו שום כוונה להרוג אותו.
ג'ן מגלה להוריה שהיא בהריון ובסצנת הסיום רואים את בני הזוג משאירים את תינוקם לטיפולם של הוריה של ג'ן.
הביקורת שקיבל הסרט היו ברובן שליליות.
האתר Rotten Tomatoes ציין כי רק 11% מהמבקרים נתנו ביקורות חיוביות על הסרט, מבוסס של 100 ביקורות, עם ציון ממוצע של 3.3/10. הקונצנזוס הביקורתי סבר כי הסרט הוא "משעמם, נוסחתי וחסר כימיה.
קים בּוֹדְנִיָה (בדנית: Kim Bodnia; נולד ב-12 באפריל 1965) הוא שחקן קולנוע וטלוויזיה יהודי-דני.
קים בודניה גדל באספרגרדה שבדנמרק, במשפחה יהודית (מפולין ומרוסיה).
בנעוריו הלחין מנגינות, כתב שירים והיה חלק מצמד מוזיקלי, עם חברו הנריק פליג.
בשנים 1987–1991 למד בבית הספר הלאומי לתיאטרון בקופנהגן.
בשנת 1994 שיחק במותחן הדני "Nattevagten" לצד השחקן ניקולאי קוסטר-ולדאו בתפקידו הקולנועי הראשון.
בודניה מפורסם בעיקר בשל גילום דמותו של מרטין רודה בסדרת הדרמה המשטרתית הסקנדינבית "הגשר".
הוא פרש מהסדרה בתום העונה השנייה והסביר את פרישתו בחילוקי דעות לגבי הדמות, אך ציין כסיבה לעזיבתו גם את האנטישמיות במאלמה, שם צולמו רבים מפרקי הסדרה.
בנוסף, הוא גילם את פרנק בסרט Pusher, ויעקב בפרק 4 בסדרה Those Who Kill.
בשנת 2010 הוא שיחק את לארס בסרט הדרמה של סוסנה ביר, "בעולם טוב יותר" שזכה בפרס אוסקר לסרט הבין-לאומי הטוב ביותר ולפרס גלובוס הזהב לסרט הזר הטוב ביותר.
בשנת 2014 שיחק בדרמה הפוליטית האמריקאית "רוזווטר", לצדם של גאל גרסיה ברנאל וקלייר פוי.
בשנת 2016 הופיע בודניה בסדרה הישראלית "בני ערובה" בעונתה השנייה.
בשנת 2021 שיחק את דמותו של וסמיר בעונה השנייה של הסדרה "המכשף" שנוצרה על ידי לורן שמידט היסריך עבור "נטפליקס" ומבוססת על סדרת ספרים באותו השם מאת אנדז'יי ספקובסקי.
בשנת 2024 שיחק בסרט הדרמה הביוגרפי "אישה צעירה והים" בתור הנרי, אביה של השחיינית גרטרוד אדרלה.
בשנת 2025 שיחק בסרט הספורט "פורמולה 1 הסרט" בתור קספר.
קים דוטקום (נולד ב-21 בינואר 1974, בשם קים שמיץ), ידוע גם בשמות קימבל וקים טים ג'ים וסטור, הוא יזם אינטרנט, איש עסקים ופעיל פוליטי גרמני-פיני, המתגורר כיום בניו זילנד.
קים ידוע בתור המייסד של אתר שיתוף הקבצים Megaupload.
דוטקום עלה לתהילה בגרמניה בשנת 1990 כהאקר מוצהר וכיזם אינטרנט.
הוא הורשע בכמה פשעים ובין היתר בשנת 1994 נגזר עליו מאסר על תנאי בעקבות הונאה וריגול ומאסר על תנאי בשנת 2003 על סחר במידע פנים ומעילה.
בחודש ינואר 2012, הוחזק קים במעצר על ידי משטרת ניו זילנד בתגובה להאשמות פליליות על ידי ממשלת ארצות הברית בנוגע להפרת זכויות יוצרים הנוגעים לאתר Megaupload.
על פי הצו, הפר האתר זכויות יוצרים וגרם לנזק של 500 מיליון דולר לבעלי הזכויות באמצעות תוכן פיראטי שהועלה לאתר, אשר תמך באותו הזמן בכ-180 מיליון משתמשים רשומים.
דוטקום הכחיש את ההאשמות נגדו ונלחם בניסיון להסגירו לארצות הברית.
למרות צעדים משפטיים תלויים ועומדים מעל Megaupload, בינואר 2013, בדיוק שנה לאחר סגירת האתר, השיק דוטקום את אתר שיתוף הקבצים Mega.
ביממה הראשונה להפעלתו נרשמו לאתר כ-500,000 משתמשים.
בשנת 2013, קים דוטקום טען כי המציא את שיטת האימות הדו שלבי בפטנט שלו משנת 2000 ואיים לתבוע את כל שירותי האינטרנט הגדולים שהשתמשו בשיטת אימות זו.
אולם לאחר זמן מה ביטל משרד הפטנטים האירופי את הפטנט שלו לאור פטנט אמריקאי מוקדם יותר, משנת 1998, של חברת AT&T .
ב-23 בדצמבר 2015 קבע בית המשפט בניו זילנד שקים יוסגר לארצות הברית, ועורכי דינו הודיעו שיערערו.
ב-15 באוגוסט 2024 הודיע שר המשפטים של ניו זילנד שקים יוסגר לארצות הברית.
קים ג'ון (בקוריאנית: 김준; ) הוא ראפר ושחקן דרום קוריאני, מוכר בעיקר בשל משחקו כאחד מחברי ה-F4, בדרמה "בנים על פני פרחים".
כמוזיקאי מתמחה קים בעיקר בסוגות הפופ האסיאתיות: ג'יי פופ וקיי פופ.
קים סאנג-בום, בשם הבמה שלו: קים בום (בהנגול: 김상범; בהנג'ה: 金尚泛; ) הוא שחקן, רקדן, זמר ודוגמן דרום קוריאני.
ידוע בעיקר בשל תפקידו כסו יי-יונג בדרמת הטלוויזיה "בנים על פני פרחים".
בשנת 2014 הצטלם בסדרה דרום-קוריאנית לצד מון גון-יונג.
קים אלכסיס היא דוגמנית, שחקנית ומגישת טלוויזיה אמריקאית.
אלכסיס נולדה בלוקפורט, ניו יורק וגדלה בפרבר של באפלו, היא החלה ללמוד שחייה בגיל שש והתחרתה בתחרויות כשחיינית במהלך לימודיה בתיכון, היא למדה תקופה באוניברסיטת רוד איילנד, ב-1983 היא נבחרה לשמש כדוגמנית הבית של רבלון ובכך החליפה את לורן הוטון והיא הופיעה שש פעמים בגיליון בגדי הים של ספורטס אילוסטרייטד.
אלכסיס נחשבה לאחת מדוגמניות העל המובילות של שנות השמונים, היא השתתפה כשחקנית בפרק האחרון של הסדרה "חופשי על הבר" ובסרט "הקדוש מכולם", ב-1993 לקחה חלק בהנחיית תחרות מיס עולם לצד פירס ברוסנן.
היא הייתה נשואה לשחקן ההוקי קרח רון דוגאיי ממנו יש לה בן, בנוסף יש לה שני בנים מבעלה הנוכחי.
קים איגלינסקי (נולדה ב-28 באוגוסט 1974) היא דוגמנית ישראלית.
איגלינסקי נולדה בישראל וגדלה בקיבוץ נגבה לאם אנגלייה ואב ישראלי.
קריירת הדוגמנות שלה החלה כשהתגלתה על ידי צלם האופנה גבי בהרליה.
בהמשך נבחרה לסגנית "הפנים של שנות ה-90".
היא דגמנה תקופה בפריז, והקריירה שלה החלה לשגשג כשעברה לניו יורק.
היא צולמה לגיליונות של ווג במדינות שונות ומארי קלייר.
היא הופיעה בפרסומים של "גאפ" ו"ליווי'ס", וצעדה בתצוגות אופנה של פראדה וכריסטיאן דיור.
בשנת 2003 היא החלה להוביל את הקמפיין של רנואר.
באותה שנה פורסם כי איגלינסקי ניצבת בראש הדוגמניות הישראלית המרוויחות ובפער ניכר מהאחרות, וכי בשנת 2002 הייתה הכנסתה מעל כ-1.3 מיליון דולר, מחוזים עם חברות אופנה וקוסמטיקה מובילות כגון גאפ, לה פרלה, ליווייס, בלומינגדיילס ועוד.
בשנת 2011 היא החלה לשמש כדוגמנית הבית של המעצבת מאיה נגרי.
קים ג'ונג-נאם (הנג'ה: 金正男 הנגול: 김정남; 10 במאי 1971 – 13 בפברואר 2017), בנו הבכור של מנהיג קוריאה הצפונית קים ג'ונג-איל, ואחיו למחצה של המנהיג הנוכחי קים ג'ונג-און.
נחשב ליורש העצר הצפוי בין השנים 1994 ל-2001, אך מעמדו התערער בעקבות סדרת תקריות שבהן הביע התנגדות לשלטון, ובמיוחד לאחר שנתפס בניסיון כושל להיכנס ליפן בדרכון מזויף כדי לבקר בדיסנילנד טוקיו.
בשנת 2003 הוגלה מקוריאה הצפונית והפך למבקר חריף של המשטר, ודרש רפורמות, בעוד שאחיו הוכתר כיורש השלטון ב-2010. חייו של קים ג'ונג-נאם הגיעו לסופם ב-2017, כאשר חוסל באמצעות גז עצבים בנמל התעופה הבין-לאומי קואלה לומפור במלזיה.
קים ג'ונג-נאם נולד בפיונגיאנג לאמו סונג הייה-רים , אחת משלוש הנשים הידועות שילדו ילדים לקים ג'ונג-איל.
קים ג'ונג-איל רצה לשמור את יחסיו עם סונג סודיים, לאור אי-הסכמתו של אביו, קים איל-סונג.
בעקבות כך קים ג'ונג-נאם נשמר מחוץ לכותלי בית הספר.
הוא עזב את קוריאה הצפונית לבקר את סבתו במוסקבה, בברית המועצות, ובילה את זמנו בבתי ספר בינלאומיים בשווייץ, עד לשובו למולדת בשנת 1988. הוא תואר כבעל אופי דומה לשל אביו, "חם מזג, רגיש ומחונן באמנות".
כאביו, גם הוא מצא עניין בתחום הקולנוע, ומגיל צעיר כתב תסריטים לסרטים קצרים.
אביו יצר עבורו אולפן סרטים קטן לצרכיו.
לאחר שובו לארצו ב-1988, הוא מונה לתפקיד בכיר במשרד לביטחון חברתי של קוריאה הצפונית, מתוקף היותו היורש העתידי.
כמו כן, דווח כי עמד בראש הוועדה הממוחשבת של קוריאה הצפונית בתפקיד פיתוח של תעשיית מערכות מידע.
בינואר 2001, הוא התלווה אל אביו בביקורו לשאנגחאי, שם דן עם גורמים סיניים רשמיים בתחום מערכות המידע.
גורמים שונים דיווחו כי לקים ג'ונג-נאם היו שתי נשים ופילגש אחת לפחות, ולפחות שישה ילדים.
אשתו הראשונה, שין ג'ונג-הוי, חיה כיום בפרווריה הצפוניים של בייג'ינג.
אשתו השנייה, לי הייה-קיונג, חיה עם בנו קים האן-סול ובתו קים סול-הוי בדירה בבניין בן 12 קומות במקאו.
גם פילגשו סו יונג-לה, דיילת לשעבר בחברת "אייר קוריו", חיה גם במקאו.
ג'ונג-נאם ערך כמה ביקורים חשאיים ביפן, שהמוקדמים בהם מתוארכים לשנת 1995. בשנת 2001 הוא נעצר בנמל התעופה הבינלאומי של נריטה, כשהוא מלווה בשתי נשים ובילד בן 4 המזוהה כבנו.
הוא עשה שימוש בדרכון מזויף של הרפובליקה הדומיניקנית תחת השם הסיני "פאנג שיונג" (Pang Xiong).
לאחר מעצרו הוא נמסר לרשויות סין, להם אמר כי כוונתו הייתה לבקר בפארק דיסנילנד בטוקיו.
בשל המבוכה שנגרמה לו בעקבות התקרית, ביטל אביו קים ג'ונג-איל את ביקורו המתוכנן לסין.
ב-13 בפברואר 2017, נרצח קים ג'ונג נאם במהלך התנקשות בנמל התעופה הבין-לאומי קואלה לומפור.
הוא הותקף על ידי שתי נשים, דואן ת'י הונג מווייטנאם וסיטי אישאה מאינדונזיה, שלצורך ההתנקשות עשו שימוש בגז העצבים VX.
קים ג'ונג-נאם הובהל לטיפול בבית חולים סמוך בפוטרג'איה, אך מת בדרכו לשם.
כיוון שנסע תחת השם הבדוי קים-שול, לא זוהה בתחילה כקים ג'ונג-נאם.
ייתכן כי דף פייסבוק וכתובת דואר אלקטרוני שניהל קים ג'ונג-נאם תחת אותו שם, סייעו לממשל הצפון קוריאני להתחקות אחר פעולותיו.
שתי המתנקשות סיפרו לנציגים דיפלומטים מארצותיהם ששילמו להן כדי להשתתף במה שחשבו שאמור להיות חלק מתוכנית מתיחות.
דובר מפלגת החירות בקוריאה הדרומית, קים מיונג-יאון, מסר בעקבות התקרית כי המעשה הוא "דוגמה ברורה לשלטון הטרור של קים ג'ונג-און".
ממשלת דרום קוריאה הטילה את האחריות למעשה על ממשל קוריאה הצפונית, תוך השוואת ההתנקשות להוצאתו להורג של דודו של קים ג'ונג-און ואחרים.
קים דה-ג'ין (בקוריאנית: 김대진 Daejin Kim) הוא פסנתרן דרום-קוריאני, בוגר בית הספר ג'וליארד, זוכה הפרס הראשון של תחרות קליבלנד, וכיום פרופסור לפסנתר באוניברסיטה הלאומית לאמנויות של קוריאה ומנהל מוזיקלי של התזמורת הפילהרמונית של סואון.
בשנת 1986 הופיע קים לראשונה בניו יורק וקיבל ביקורת חיובית ממבקר המוזיקה של הניו יורק טיימס, שכתב כי "דה-ג'ין קים הציג את כל ה[accouterments] הדרושים לקריירת סולו.
קים ניחן במה שנראה כטכניקה בטוחה ואיתנה ובחירת המוזיקה הקפדנית שלו לימדה על מוזיקאי, המעוניין בדקויות, לא רק במתקפות החזיתיות הרגילות של רפרטואר ראוותני.
זהו מוזיקאי צעיר ומעולה, המחונן באמצעים הפיזיים לביטוי האינטליגנציה המוזיקלית הניכרת שלו."
בשנת 1987 הוזמן דה-ג'ין לנגן עם תזמורת קליבלנד ומאז מביאה אותו הקריירה הבינלאומית שלו אל אולמות קונצרטים ראשונים במעלה באירופה, אסיה וארצות הברית כסולן עם תזמורות אמריקאיות, צרפתיות ובולגריות, בין השאר, עם מנצחים כמו
דמיטרי קיטאיינקו, ז'אן-קלוד קאסאדסי ומארק ינובסקי.
בשנת 1994 עבר קים עם משפחתו לדרום קוריאה.
מאז הוא מטפח שתי קריירות במקביל, כפסנתרן קונצרטים וכמורה.
כיתות האמן שלו זכו להכרה בינלאומית ובו בזמן, הצליח לקיים לוח קונצרטים מלא, לצד הופעות בנגינת מוזיקה קאמרית וברסיטלים
במקומות שונים, כגון סיור רסיטלים לאומי (1995), רסיטל לחגיגות שנת המאתיים לפרנץ שוברט (1997).
הוא ניגן עם כל התזמורות הסימפוניות החשובות, לרבות התזמורת הסימפונית הקוריאנית והפילהרמונית של סיאול.
קים הופיע תחת שרביטו של דמיטרי קיטאיינקו עם תזמורת רשות השידור הקוריאנית בנגינת הקונצ'רטו של שומאן וקונצרט זה הוביל אותו להופיע כסולן עם הפילהרמונית של סיאול בביצוע שני קונצ'רטי עוקבים של שופן בפסטיבל התזמורת בשנת 1998, פסטיבל המוזיקה היוקרתי ביותר בקוריאה, שמציג המרכז לאמנויות בסיאול.
בשנת 2000 ניגן ביום אחד את מכלול הקונצ'רטי לפסנתר של בטהובן.
ב-2001, החל במחזור של מכלול הקונצ'רטי לפסנתר של מוצרט, שנמשך עד 2005. כמו כן הוציא קים שלוש הקלטות, "4 באלאדות של דופן ו-8 נוקטורנים של פולנק" (בחברת ארקדיה), "מכלול הנוקטורנים של ג'ון פילד", ו"מכלול הנוקטורנים של שופן" (בחברת מונופולי).
הקלטה של שני קונצ'רטי מאת מוצרט, שבה ניצח מן הפסנתר על התזמורת הסימפונית הלאומית של פולין, יצאה באוקטובר 2004.
לקים תוארי בוגר, מוסמך ודוקטורט מבית ספר ג'וליארד לאמנות הבמה.
הוא חבר בסגל המורים של בית הספר מנהטן למוזיקה ואמן אורח באקדמיית אישיקאווה למוזיקה ביפן.
הוא מכהן כפרופסור באוניברסיטה הלאומית לאמנויות של קוריאה.
תלמידיו זכו בפרסים בתחרויות בינלאומיות חשובות כגון בוזוני, ויוטי, ובפרסים ראשונים בתחרות הבינלאומית ע"ש קלרה הסקיל ובתחרות הפסנתר בלידס בשנת 2006.
1985 - פרס ראשון בתחרות הפסנתר הבינלאומית היוקרתית ע"ש רובר קאסאדסי, השישית במספר (כיום תחרות קליבלנד), המתקיימת בקליבלנד, אוהיו, ארצות הברית.
כאות הוקרה להישגיו הן בקוריאה והן מחוצה לה, קיבל גם את פרס המוזיקה נאן-פה ה-18, שמעניקה אגודת נאן-פה למוזיקאי האחראי לתרומה הגדולה ביותר לעולם המוזיקה הקלאסית, לזכר הונג נאן-פה המנוח, המאסטרו של קוריאה.
2002 - קיבל את פרס "מוזיקאי השנה" מאיגוד המוזיקה של קוריאה, והעיתון הלאומי "הדונג-א אילבו" כינה אותו, הפסנתרן המפורסם ביותר בקוריאה".
2006 - עיטור "אמן השנה" מטעם משרד התרבות, הספורט והתיירות של קוריאה.
אוניברסיטת ייל ואוניברסיטת ראטגרס הזמינו אותו אליהן כפרופסור אורח.
קים יושב בחבר השופטים בתחרויות כמו בוזוני, ג'ינה בכאואר, קלרה הסקיל, בטהובן (בון), תחרות הפסנתר הבינלאומית של קליבלנד, סנדאי, האמאמאטסו ביפן, פדרבסקי, רחמנינוב (מוסקבה), התחרות הבינלאומית של סין, התחרות הבינלאומית של לידס, תחרות המלכה אליזבת (בריסל) ואחרות.
אחרי עבודה צמודה עם התזמורת הפילהרמונית סואון, כסולן וכמנצח, במשך שנים רבות, התמנה קים בשנת 2008 למנצחה הקבוע ולמנהל המוזיקלי שלה.
ב-2013 הופיעה הפילהרמונית של סואון לראשונה באולם קרנגי.
קים מנצח על מכלול הסימפוניות והקונצ'רטי של בטהובן.
קים ג'ין-סו (בקוריאנית: 김진수; נולד ב-13 ביוני 1992) הוא כדורגלן דרום קוריאני המשחק בג'אונבוק יונדאי מוטורס בעמדת המגן השמאלי.
ב-13 בינואר 2012 קים ג'ין-סו חתם באלבירקס ניאיגטה מליגת העל היפנית.
ב-10 במרץ 2012 ערך את הופעת הבכורה שלו בליגה במשחק הליגה נגד פרונטייל קוואסאקי.
ב-24 בנובמבר 2012 הבקיע את שער הבכורה שלו בקריירה בניצחון 0–1 נגד וגדלטה סנדאי.
ב-13 ביוני 2014 חתם בהופנהיים מהבונדסליגה.
ב-12 בינואר 2017 חתם בג'אונבוק יונדאי מוטורס מליגת העל של קוריאה הדרומית.
ב-30 באוגוסט 2020, קים חתם בא-נסר מליגת העל הסעודית.
ב-20 ביולי 2013 קים ג'ין-סו ערך את הופעת הבכורה שלו בנבחרת קוריאה הדרומית בתיקו 0-0 נגד .
ליגת העל של קוריאה הדרומית:
קים ג'ה-בום (בקוריאנית: 김재범; באנגלית: Kim Jae-bum; נולד ב-25 בינואר 1985) הוא ג'ודוקא עבר דרום קוריאני אשר התחרה בקטגוריית המשקל עד 81 ק"ג, האלוף האולימפי מלונדון 2012. פעמיים אלוף עולם מהשנים 2010 ו-2011. קים מחזיק גם בשתי מדליות זהב ממשחקי אסיה וחמש מדליות זהב מאליפות אסיה.
באוקטובר 2004, קים זכה באליפות העולם עד גיל 20 בקטגוריית המשקל עד 73 ק"ג לאחר שניצח בגמר את מוחמד בוגוארה התוניסאי.
ב-4 בדצמבר 2004, הוא זכה במדליה הראשונה שלו בקריירה הבוגרת, מדליית כסף בטורניר 'Korea Open Jeju' הבינלאומי.
ב-15 במאי 2005, קים התחרה באליפות אסיה בג'ודו שנערכה בטשקנט תחת קטגוריית המשקל עד 73 ק"ג, זכה במדליית הזהב והפך לאלוף אסיה כבר בגיל 20 לאחר שגבר על איידר קבימולייב הקזחי בגמר.
קים נחשב באותה תקופה לאחד משלושת הג'ודוקא הגדולים בדרום קוריאה בקטגוריית המשקל עד 73 ק"ג יחד עם ואנג גי-צ'ון ולי וון-הי.
אך בשנת 2007, הוא עבר לקטגוריית המשקל עד 81 ק"ג כדי להימנע מהתחרות הקשה, ובאליפות אסיה בשנת 2008 זכה במדליית הזהב בקטגוריית המשקל עד 81 ק"ג.
קים התחרה במשחקים האולימפיים 2008 בבייג'ינג וזכה במדליית הכסף בקטגוריית המשקל עד 81 ק"ג.
בקרב הראשון קים ניצח את אלוף אירופה משנת 2006 סרגיי שונדזיקאו הבלארוסי, בשמינית הגמר ניצח באיפון את אלוף אירופה משנת 2007 רוברט קרבצ'יק הפולני וברבע הגמר גבר על אלוף אירופה המכהן ז'ואאו נטו הפורטוגלי.
בחצי הגמר ניצח את אלוף העולם משנת 2005 גיום אלמונט ההולנדי ובגמר הפסיד לאלוף אירופה משנת 2005, אולה בישוף הגרמני בניקוד יוקו.
במאי 2009, קים זכה באליפות אסיה בפעם השלישית לאחר שניצח בגמר את מאסהירו טקאמאטסו היפני.
באוגוסט קים התחרה באליפות העולם שנערכה ברוטרדם וזכה במדליית הארד.
הוא הגיע עד לחצי הגמר בו הפסיד לסרגיי שונדזיקאו הבלארוסי, נשר לקרב על מדליית הארד וניצח את אנטוניו צ'אנו האיטלקי באיפון לאחר תרגיל בריח.
ב-12 בדצמבר הוא זכה במדליית כסף בגראנד סלאם טוקיו לאחר שהפסיד בגמר לבריטי יואן ברטון.
ב-17 בינואר 2010 הוא השתתף בטורניר המאסטרס היוקרתי שנערך בסוואן שבמדינת מולדתו וזכה במדליית זהב לאחר ניצחון בגמר על אקסל קלרז'ה הצרפתי.
באליפות העולם 2010 שנערכה בטוקיו, קים זכה במדליית הזהב.
ברבע הגמר ניצח את גיום אלמונט ההולנדי, בחצי הגמר את מאסהירו טקאמאטסו היפני ובגמר את ליאנדרו גיליירו הברזילאי.
ב-14 בנובמבר הוא השתתף במשחקי אסיה שנערכו בגואנגג'ואו שבסין וזכה בתואר אלוף אסיה בפעם השלישית ברציפות והרביעית בסך הכל.
בפברואר 2011 זכה קים במדליית הזהב בגראנד סלאם פריז היוקרתי לאחר ניצחון בגמר על גיום אלמונט.
ב-6 באפריל 2011 זכה בפעם החמישית בקריירה באליפות אסיה לאחר שניצח בגמר את אסלאם בוזבאייב הקזחי.
ב-25 באוגוסט, קים התחרה באליפות העולם וזכה שוב במדליית הזהב.
בשלב שמינית הגמר הוא ניצח את אולה בישוף הגרמני, ברבע הגמר את איוואן ניפונטוב הרוסי ובחצי הגמר את לואיק פיטרי הצרפתי.
בגמר גבר על סרג'אן מרבלייביץ' המונטנגרי בניקוד וואזרי.
ב-28 באפריל 2012, קים זכה בפעם השישית במדליית זהב באליפות אסיה לאחר ניצחון בגמר על קייטה נגאשימה היפני.
ב-31 ביולי, התחרה קים באולימפיאדת לונדון וזכה במדליית הזהב בשחזור הגמר האולימפי מבייג'ינג 2008. בקרב הראשון קים ניצח את יאחו אימאמוב האוזבקי, בשמינית הגמר ניצח את לאסלו צ'יוקנאי ההונגרי וברבע הגמר את אימנואל לות'נתי הארגנטינאי.
בחצי הגמר קים גבר על איוואן ניפונטוב הרוסי ובגמר פגש את אולה בישוף הגרמני, אותו פגש בגמר האולימפי מ-2008. 40 שניות מפתיחת הקרב קים ביצע תרגיל אוצ'י גארי וקיבל ניקוד יוקו, כדקה לאחר מכן ביצע בהצלחה את אותו התרגיל וקיבל שוב יוקו.
התוצאה נשמרה עד לסוף הקרב וקים הפך לאלוף אולימפי.
בשנים שלאחר מכן המשיך לזכות במדליות בטורנירי גראנד סלאם וגראנד פרי אך לא נשלח לאליפויות העולם ובמקומו נשלחו ג'ודוקא צעירים יותר.
ב-21 בספטמבר 2014, הוא השתתף במשחקי אסיה שנערכו באינצ'ון שבמדינת הולדתו וזכה במדליית הזהב ובתואר אלוף אסיה בפעם השביעית לאחר ניצחון בגמר על נאסיף אליאס הלבנוני.
באליפות אסיה שנה לאחר מכן זכה רק במדליית הכסף כאשר שהפסיד בגמר לקייטה נגאשימה היפני מאחר שהיו לו שני עונשים אל מול אחד של היפני בתום הקרב.
קים לא השתתף במשחקים האולימפיים בריו 2016 ובמקומו נשלח לי סונג-סו.
ב-1 במאי 2016, קים הודיע על פרישה מג'ודו.
קים קיבל מספר כינויים במהלך הקריירה.
וביניהם: "האיש עם הניצחונות בעזרת יד אחת" על הצלחותיו במהלך פציעות, "נמר קוריאני" על משחקו האגרסיבי ומעמדו האייקוני בג'ודו הקוריאני ו"הארנב הנמרץ" על סגנון הג'ודו הזריז וחסר הרחמים שלו.
קים קיבל בשנת 2010 פטור משירות החובה בצבא דרום קוריאה, לאחר זכייתו במדליית הזהב במשחקי אסיה.
קים הוא נוצרי אדוק, והוא מקפיד להתפלל לפני ולאחר הקרבות שלו.
קִלְשׁוֹנִיִּים (שם מדעי: Peristediidae) הם משפחת דגי גרם מסדרת העקרבנונאים החיים במים עמוקים באזורים טרופיים בכל האוקיינוסים.
הם קרובים לבני המשפחה טריגליים והיו חוקרים שחשבו לאחד אותם, אף שהם בעלי קשקשים משוריינים יותר ובעל זוג חטים ארוכים הבולטים מעל הלסתות.
בני המשפחה יכולים להגיע עד אורך 70 סנטימטרים, והם בעלי קשקשים נוקשים ומשוריינים על גופם.
לדגים אלה עיניים גדולות המצויות בחלק העליון של ראשם, אך בעלי פה קטן וחסר שיניים.
על הסנטר של רוב המינים ישנם בינים המשמשים לחישה.
סנפיריהם קטנים אך סנפירי החזה והשת רחבים ודמויי מפרש.
לצידי הגוף קוצים משוריינים המזכירים קוצים של סוסון ים.
דגים אלה חיים קרוב לקרקעית הים וניזונים ממגוון חסרי חוליות ימיים.
ג'יין קימברלי "קים" באטן היא אתלטית עבר אמריקאית, סגנית אלופה אולימפית (אטלנטה 1996), אלופת עולם (גטבורג 1995), אלופת פאן אמריקה (מאר דל פלאטה 1995), 6 פעמים אלופת ארצות הברית (1991, 1994–1998) ושיאנית עולם כ-8 שנים בריצת 400 מטר משוכות.
בעלת התוצאה הרביעית בריצה זו בכל הזמנים.
באטן נולדה וגדלה במקריי, ג'ורג'יה.
באליפות העולם שנערכה בטוקיו, יפן בשנת 1991 סיימה באטן במקום חמישי בריצת 400 מטר משוכות בתוצאה של 53.98 שניות.
באליפות העולם שנערכה בשטוטגרט, גרמניה בשנת 1993 סיימה באטן במקום רביעי בריצת 400 מטר משוכות בתוצאה של 53.84 שניות.
באליפות העולם שנערכה בגטבורג, שוודיה בשנת 1995 זכתה באטן במדליית זהב בריצת 400 מטר משוכות בשיא עולם חדש של 52.61 שניות, מאית השנייה בלבד מהר יותר מבת ארצה טניה בופורד-ביילי (52.62 שניות) ודיון המינגס מג'מייקה (53.48 שניות).
שתי האמריקאיות רצו מהר יותר משיא העולם בן השנתיים של סאלי גנל מבריטניה (52.74 שניות).
שיאה זה החזיק מעמד כ-8 שנים ונשבר על ידי יוליה פצ'ונקינה מרוסיה (52.34 שניות, הנוכחי 2019).
באולימפיאדת אטלנטה (1996) זכתה באטן במדליית כסף בריצת 400 מטר משוכות בתוצאה של 53.08 שניות, אחרי דיון המינגס (52.82 שניות) ולפני טוניה ביופורד-ביילי (53.22 שניות).
באליפות ארצות הברית שנערכה באינדיאנפוליס, אינדיאנה בשנת 1997 זכתה באטן במדליית זהב בריצת 400 מטר משוכות בתוצאת השנה בעולם 52.97 שניות.
באליפות העולם שנערכה באתונה, יוון בשנת 1997 היא זכתה בשתי מדליות, כסף וארד.
מדליית כסף בריצת שליחות 4x400 מטר בתוצאה של 3:21.03 דקות, אחרי גרמניה (3:20.92 דקות) ולפני ג'מייקה (3:21.30 דקות) ומדליית ארד בריצת 400 מטר משוכות בתוצאה של 53.52 שניות, אחרי נזיאה בידואן ממרוקו (52.97 שניות) ודיון המינגס (53.09 שניות) ובכך לא הצליחה להגן על תוארה.
במסגרת סבב הגביע העולמי שנערך במונקו בשנת 1998 קבעה באטן בריצת 400 מטר משוכות את תוצאת השנה בעולם 52.74 שניות ובהמשך הסבב שנערך בציריך, שווייץ אותה שנה היא קבעה בריצה זו תוצאה של 52.84 שניות.
באולימפיאדת סידני (2000) סיימה באטן במקום 12 בריצת 400 מטר משוכות בתוצאה של 55.73 שניות.
סר נייג'ל קים דארוך הוא דיפלומט בריטי, שכיהן כשגריר בריטניה בארצות הברית.
הוא התפטר מתפקידו לאחר הדלפת דיווחים מסווגים בלתי מחמיאים מטעמו לממשלתו אודות נשיא ארצות הברית דונלד טראמפ.
קים דארוך נולד במחוז דרהאם באנגליה.
ב-1975 סיים לימודים לתואר ראשון בזואולוגיה באוניברסיטת דרהאם.
דארוך החל לעבוד במשרד החוץ וחבר העמים ב-1976. ב-1980 הוא מונה כחבר הסגל הדיפלומטי של בריטניה.
דארוך מילא במשרד החוץ וחבר העמים מספר רב של תפקידים, ובהם:
מזכיר ראשון בשגרירות בריטניה ביפן
קצין קישור של משרד החוץ לפרויקט מנהרת התעלה
מזכיר אישי לשרים דייוויד מלור וסיימון ארתור
יועץ בכיר בנציגות הקבועה של בריטניה לאיחוד האירופי
דובר משרד החוץ וחבר העמים
מנהל אגף אירופה במשרד החוץ וחבר העמים
מנהל המזכירות האירופית של הקבינט הבריטי, שהוא היועץ הראשי לראש הממשלה לענייני אירופה
הנציג הקבוע של בריטניה לאיחוד האירופי (2007-2011)
היועץ לביטחון לאומי לקבינט של בריטניה (2011-2015)
ב-1997 מונה דארוך לעמית במסדר מיכאל הקדוש וג'ורג' הקדוש וב-2008 מונה לאביר מפקד במסדר זה.
לדארוך ולאשתו, לה נישא ב-1978, בן ובת בוגרים.
אשתו עובדת כמורה בבית הספר הבריטי הבינלאומי בוושינגטון.
בינואר 2016 החל דארוך לכהן כשגריר בריטניה בארצות הברית.
לאחר הבחירות לנשיאות ארצות הברית בנובמבר 2016 הודלף מזכר ששלח דארוך לראש הממשלה תרזה מיי אודות הנשיא הנבחר דונלד טראמפ.
שבוע לאחר מכן כתב טראמפ בחשבון הטוויטר שלו כי בריטניה צריכה למנות את נייג'ל פרג', מתומכי הברקזיט הנלהבים, לשגריר בארצות הברית.
ראש הממשלה תרזה מיי הגיבה על כך באומרה שמשרת השגריר איננה פנויה לאיוש ושלבריטניה "יש שגריר מצוין בארצות הברית".
ב-7 ביולי 2019 פרסם העיתון מייל און סאנדיי מברקים מסווגים שהודלפו, ששלח השגריר דארוך לממשלת בריטניה בשנים 2017 עד 2019. הם הכילו הערכות לא מחמיאות של דארוך אודות הנשיא טראמפ.
בין השאר נאמר בהן כי הוא בלתי מתאים לתפקידו, חסר יכולת וחסר ביטחון, כי בבית הלבן מתנהלים "קרבות סכינים" והוא איננו מתפקד וכי כהונת הנשיא עלולה להסתיים בחרפה.
עוד כתב דארוך כי המדיניות הכלכלית של הנשיא עלולה לזרוע הרס במערכת המסחרית הבינלאומית.
בתגובה להדלפה כתב הנשיא טראמפ בחשבון הטוויטר שלו שדארוך לא היה אהוד ולא היה נחשב בארצות הברית וכי הוא "לא יתעסק אתו יותר".
בהמשך הוא כינה אותו "מטורף" ו"איש טיפש מאד".
נייג'ל פרג' התבטא בעקבות ההדלפות כי דארוך לחלוטין איננו מתאים לשמש כשגריר בארצות הברית.
ראש הממשלה מיי, שהתפטרה מתפקידה בחודש הקודם, הביעה אמון בשגריר דארוך אך דחתה את השקפתו על טראמפ.
היא הורתה על חקירת ההדלפה.
לעומתה נמנע בוריס ג'ונסון, המועמד הבולט להחליף את מיי, מלגבות את דארוך, והתגבש קונצנזוס פוליטי רחב על כך שעמדתו זו הפכה את המשך כהונת השגריר בוושינגטון לבלתי מעשית.
ב-10 ביולי 2019 הודיע דארוך על התפטרותו מתפקידו, כחצי שנה לפני המועד לסיום כהונתו.
הוא ימשיך לכהן כשגריר עד שימונה מחליפו.
דארוך כתב כי המצב שנוצר איננו מאפשר לו למלא את תפקידו כפי שהיה רוצה.
לאחר ההתפטרות שיבחו מיי ומנהיג האופוזיציה ג'רמי קורבין את תפקודו של דארוך בדברים שנשאו בפרלמנט הבריטי וגינו את זאת שהיה עליו להתפטר עקב לחץ בתוך ארצות הברית.
דובר מטעם משרד החוץ אמר כי מתפקידו של שגריר לספק לממשלתו חוות דעת כנה ובלתי מעודנת מטעמו על הממשל בארצות הברית, גם אם השרים והקבינט אינם בהכרח שותפים לה.
קים ג'אה-רונג (בקוריאנית: 김재룡) הוא פוליטיקאי צפון קוריאני שכיהן כראש הקבינט של קוריאה הצפונית מאפריל 2019 עד אוגוסט 2020. הוא גם חבר באספת העם העליונה, הפרלמנט החד-ביתי של קוריאה הצפונית.
מעט יחסית ידוע על הקריירה המוקדמת של קים.
לפני כהונתו, מילא תפקידים בהדרכה פוליטית באתרי תעשייה שונים.
בסביבות 2007 מונה לתפקידו הראשון החשוב כמזכיר הוועדה המחוזית של מפלגת הפועלים של קוריאה במחוז צפון פיונגאן.
הוא מונה למזכיר הראשי של הוועדה המחוזית של מחוז צ'אגאנג בשנת 2015, ובהמשך היה ליושב ראשו.
קים הפך לחבר הוועד המרכזי של מפלגת הפועלים של קוריאה בשנת 2016.
ב־10 במרץ 2019, נבחר קים לאספת העם העליונה בבחירות הפרלמנטריות.
פחות מחודש לאחר מכן, במהלך המושב הראשון של האספה העממית העליונה ה-14, מונה קים לראש הממשלה, במקומו של פאק פונג-ג'ו.
הוא גם נבחר להיות חבר בפוליטביורו ובוועדה הצבאית המרכזית.
באוגוסט 2020 הוחלף בתפקיד על ידי קים טוק-הון.
קים אור אזולאי זיו (נולדה ב-27 בספטמבר 2002) היא שחקנית, מנחת טלוויזיה ומעצבת אופנה ישראלית.
נולדה בשם קים אזולאי בראשון לציון, וגדלה בבת-ים.
כשהייתה בת 12, היא ומשפחתה עברו להתגורר בראשון לציון, העיר בה היא נולדה.
את שמה האמצעי אור קיבלה מרב שנכח בבריתה שלה.
למדה בבית הספר התיכון מקיף י"א ראשונים שבעיר הולדתה.
שיפרה והשלימה בגרויות גם אקסטרנית בתיכון הפרטי של רועי קריב.
באוקטובר 2020 התגייסה כחיילת של חיל החינוך, ושובצה במחלקת הפקות בתיאטרון צה"ל, והשתחררה לאחר כשנתיים באוקטובר 2022, לאחר ששירתה על תקן אמן פעיל.
למדה משחק אצל השחקן עופר חיון.
בשנת 2013 השתתפה בעונה הראשונה של תוכנית המציאות "הבנים והבנות" בערוץ הילדים והעפילה לגמר.
שנתיים לאחר מכן, השתתפה בתוכנית הטלוויזיה "המתבגרים", דוקו עבור ילדים ונוער שעוסקת בחינוך מיני ובגיל ההתבגרות ששודרה בערוץ הילדים.
בשנת 2017 הנחתה את "אונליין" לצד כוכבי נוער נוספים.
בקיץ אותה שנה הוציאה ביחד עם עומר חזן קולקציית קפסולה בעיצובה ברשת הבגדים הישראלית "TNT".
בפברואר 2018 החלה את קריירת המשחק שלה כשגילמה את דמותה של גילי בסדרה "ככה זה" של yes.
בהמשך השנה, גילמה את דמותה של קים ביטון בסדרה "יש לה את זה".
ביוני 2018 השתתפה בסדרת הרשת "אינסטה בייב".
בהמשך אותה השנה, השתתפה בסדרת הנוער "אילת", בה גילמה את דמותה של נועה בן שושן, ביתו של בעל המלון ו"אושיית רשת" בעלת מותג אופנה.
בהמשך התארחה בסדרה "אחותי קפצה כיתה" והחלה לשמש כפרנזטורית של חברת הסלולר "סמסונג" ושל חברת האיפור הבינלאומית "MAC".
באפריל 2019 החלו שידורי הסדרה "אמא מביכה" בערוץ זום ששודרה גם ב-yes שם גילמה את אבישג, האחות הבכורה במשפחה.
בנובמבר אותה שנה החלו שידורי הגרסה המחודשת ל"בצפר" בכיכובה.
היא השתתפה במחזמר "כמו גדולים" המבוסס על קלטת הילדים המשלבת את שיריו של אריק איינשטיין.
כמו כן, לקראת סוף 2019 החלה לשמש כפרזנטורית לחברה האקססוריז הישראלי "TOPTEN", ולהנחות את תוכנית האירוח לנוער "הקומה האחרונה" בערוץ TeenNick.
בפברואר 2020 החלה לגלם את דמותה של ניקי בסדרה "ספיידרז", עליה גם קיבלה מועמדות בתחרות פרסי הטלוויזיה לילדים ולנוער.
באוגוסט 2020 החלה לגלם את דמותה של לי-פס בסדרה "מחנה אבא".
בספטמבר 2020 החלה לגלם את תותי בעונה החמישית של הסדרה "כפולה" בכיכובה של נועה קירל.
שימשה כשגרירת מותג של חברת האופנה האיטלקית "FILA" בישראל, כשלפני כן שיתפה פעולה במשך כחמש שנים עם המתחרה הגרמנית "אדידס".
בנובמבר 2020 השתתפה בתוכנית "נינג'ה ישראל" בקשת 12, כשדרית קווים אורחת.
באפריל 2021 החלה לגלם את דמותה של זיו בסדרה "מקיף מילאנו" בערוץ כאן חינוכית.
באותה שנה השתתפה במסלול ה-VIP באודישנים לתוכנית "משחקי השף" ברשת 13 וגילמה את הודיה בסדרה "מנגן ושר".
קולקציית בגדים וכובעים בעיצובה נמכרת באתר האופנה הישראלי "Terminal X".
בשנת 2021 השתתפה ב-"SKY HIGH פסטיגל".
בשנת 2022 שיחקה בסרט "הסיפור שלנו".
בשנת 2023 החלהה לשחק בעונה השנייה של הסדרה "מלכת היופי של ירושלים" מבית yes, בתפקיד עמליה.
באותה שנה השתתפה בתוכנית המציאות "רוקדים עם כוכבים" לצידו של עידן אטיאס והגיעה למקום הרביעי בחצי הגמר.
בשנת 2023 שיחקה בסדרה "פול ספיד".
באותה שנה שיחקה גם בתפקיד ראשי בסרט "לרוץ על החול", בתור נטע.
באותה שנה דגמנה ב"אמריקן איגל" את קולקציית הג'ינסים החדשה.
בשנת 2024 הופיעה בעונה השלישית של סדרת הטלוויזיה "מנאייכ" המשודרת בכאן 11, בתפקיד שירה הראל, בתו של ברק הראל המגולם על ידי עמוס תמם.
באותה שנה שיחקה בסדרה "ספין" מבית HOT, בתפקיד אמילי אמסלם.
באותה שנה הפכה לפרזנטורית של מותג הסבונים "נקה 7".
מאז 2022 היא מתגוררת בתל אביב ביחד עם הכדורסלן יפתח זיו, עמו היא בזוגיות מאז 2020. בנובמבר 2024 השניים התארסו.
בספטמבר 2021 עברה תאונת אופנוע ים, שגרמה לה למספר שברי דחיסה בעמוד השדרה.
קים-ליאן ואן דר מיי (בהולנדית: Kim-Lian van der Meij; נולדה ב-1 באוקטובר 1980) היא שחקנית, מדבבת, מנחת טלוויזיה וזמרת הולנדית.
ואן דר מיי נולדה במחוז צפון הולנד לזוג הורים רקדנים, ובגיל צעיר החלה לעסוק באמנויות הבמה.
בילדותה הופיעה פעמיים בטלוויזיה, בתוכנית הילדים "Mini Playbackshow".
בגיל שש עשרה הוחתמה בסוכנות כישרונות ולאחר מכן החלה להופיע באופן קבוע בטלוויזיה.
בשנים 2003–2006 הנחתה בערוץ ג'טיקס את התוכנית "Kids Top 20", העוסקת במוזיקת פופ לילדים.
ב-2005 דיבבה בדיבוב ההולנדי של הסרט צ'יקן ליטל.
היא גם דיבבה את דרדסית בסרטים הדרדסים והדרדסים 2.
בשנים 2010–2012 שיחקה את אל וודס בהפקה ההולנדית של המחזמר "לא רק בלונדינית".
בשנים 2012–2013 שיחקה את הנסיכה פיונה במחזמר שרק.
היא הנחתה פעמיים את תחרות אירוויזיון הילדים שאירחה הולנד, ב-2007 ו-2012.
ב-2004 יצא האלבום הראשון שלה "Balance" וב-2006 יצא האלבום השני שלה "Just Do It".
ב-2012 שרה את שיר הנושא של הסרט "ילדים גדולים לא בוכים".
בשנת 2018 הנחתה את העונה השנייה של השעשועון ההולנדי "5 טבעות זהב".
היא נשואה למפיק השוודי דניאל גיבסון.
קילשווט (בהונגרית: Külsővat) הוא כפר במחוז וספרם שבמרכז הונגריה.
בקילשווט חיו יהודים בתקופות זמן שונות.
קים דארבי (Kim Darby) היא שחקנית קולנוע וטלוויזיה אמריקאית ידועה בעיקר בשל תפקידה במערבון "אומץ אמיתי" לצדו של ג'ון ויין.
היא נולדה בלוס אנג'לס בשם דבורה זרבי לזוג רקדנים מקצועיים אינגה וג'ון זרבי.
היא החלה להופיע בגיל 15 בשם "דרבי זרבי".
הופעתה הראשונה בקולנוע הייתה במחזמר ביי ביי בירדי כנערה בגיל העשרה (ללא קרדיט).
הפריצה הגדולה שלה הייתה בשנת 1969 בהופעה בתפקיד ראשי בסרט אומץ אמיתי לצדו של ג'ון ויין.
היא הייתה אז בת 21 ושיחקה נערה בת 14. על תפקידה זה הייתה מועמדת לפרס באפט"א לשחקנית חדשה ומבטיחה בתפקיד ראשי.
ב-1969 הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי על תפקידה בסרט "Generation".
היא הופיעה גם בסדרות טלוויזיה כמו: איירונסייד, בוננזה, איש עשיר איש עני, ספינת האהבה, "רצח במשיכת קולמוס", מסע בין כוכבים: הסדרה המקורית ועוד.
ב-1968 נישאה לשחקן ג'ון סטייסי ונולדה להם בת אחת, הת'ר.
הם התגרשו ב-1969 והיא נישאה ב-1970 לג'יימס וסטמורלנד ממנו התגרשה כעבור חודשיים.
קים ג'י-סו (בקוריאנית: 김지수; נולד ב-24 בדצמבר 2004 בבוצ'און שבקוריאה הדרומית) הוא כדורגלן דרום קוריאני המשחק בעמדת הבלם בקבוצת פ.צ.
קים גדל במחלקות הנוער של בוצ'און דונגוק וסונגנאם.
בשנת 2022 החל לשחק בקבוצה הבוגרת של סונגנאם במסגרת ליגת הכדורגל של קוריאה הדרומית.
בסך הכל ערך 20 הופעות ליגה במדי הקבוצה הבוגרת של המועדון.
ב-26 ביוני 2023 חתם בברנטפורד מהפרמייר ליג, והחל לשחק בקבוצת המילואים של המועדון.
נכלל בסגל נבחרת קוריאה הדרומית עד גיל 20 לטורניר גביע העולם עד גיל 20 בשנת 2023.
נכלל בסגל נבחרת קוריאה הדרומית לטורניר גביע אסיה 2023, על-אף שלא ערך הופעות במדי הנבחרת עד למועד הזימון.
קילרוי היה כאן הוא מם שהפך פופולרי במהלך מלחמת העולם השנייה, בדרך כלל ככתובות גרפיטי.
מקורו שנוי במחלוקת, אך הביטוי והשרבוט הייחודי שנלווה לו נקשרו עם דמות החיילים האמריקנים בשנות ה-40: גבר קירח (או בעל שערות בודדות) עם אף בולט, המציץ מעל קיר, כשאצבעותיו לופתות את הקיר.
העדות הראשונה באשר לשימוש במשפט 'קילרוי היה כאן' נמצאה בסרטון של ערוץ ההיסטוריה האמריקני על הבסיס הצבאי פורט נוקס בקנטקי, בו נראית כתובת המתוארכת ל-13 במאי 1937 (ללא הקריקטורה).
המשפט צויר על ידי חיילים אמריקנים במקומות השונים בהם שהו במהלך מלחמת העולם השנייה עד שנות ה-50, פעמים רבות בליווי הקריקטורה של הדמות הקירחת המציצה מעבר לחומה.
ייתכן כי האיור המזוהה עם המשפט, מקורו בקריקטורה בריטית של דמות עם אף גדול המציצה מעבר לחומה, אשר כונתה צ'אד, ושהייתה פופולרית בכתובות גרפיטי בבריטניה בליווי המשפט "Wot, no ____?" (בתרגום: "מה, אין ____?" באנגלית משובשת), כמעין תלונה על חוסר בציוד או באספקה.
הדמות הופיעה כקירחת ולעיתים עם שערה בודדת שעוצבה בצורת סימן שאלה.
ככל הנראה, הדמות נוצרה על ידי הקריקטוריסט ג'ורג' צ'טרטון (George Chatterton) ב-1938.
יש המעריכים כי למם האמריקאי קדם מם דומה אוסטרלי, ובו נכתב 'פו היה כאן' .
על פי מודעה במגזין Life מ-1948, חיילים אמריקאים נהגו להעיד ש'לא משנה על איזה חוף הסתערו, תמיד מצאו שם כתובות שקילרוי היה שם'.
המשפט והאיור שהופיעו על קירות ועל ציוד צבאי של חיילי ארצות הברית במלחמת העולם השנייה הובילו, על פי אחת הטענות, לכך שהיטלר האמין כי "קילרוי" היה שם קוד של מרגל.
החוקר צ'ארלס פנטי טען בספרו כי סטלין מצא כתובת 'קילרוי היה כאן' בשירותי ה-VIP בוועידת פוטסדאם ב-1945.
סצנת הפתיחה של סרט הניסוי בפצצת האטום באטול ביקיני משנת 1946 נפתחת ביד הרושמת על גבי קיר בספינה את המשפט "קילרוי היה כאן".
במחזה "קמינו ריאל" של טנסי ויליאמס מ-1953 נראה קילרוי משרבט את המשפט 'קילרוי כאן' ("Kilroy is here") על קיר, ולפני עזיבתו הסופית הוא משנה את הכיתוב ל'היה'.
קילרוי מתפקד בהצגה כדמות עממית העשויה לייצג כל אדם.
בספרו של סופר המדע הבדיוני אייזק אסימוב 'ההודעה', משנת 1955, מיוחסת הכתובת לדמותו של נוסע בזמן בשם ג'ורג' קילרוי.
ללהקת סטיקס יש אלבום משנת 1983 בשם 'קילרוי היה כאן'.
ב-1997 השיקה ניו זילנד בול דואר ובו מופיע הכיתוב 'קילרוי היה כאן'.
קים בן שמעון (נולדה ב-17 בינואר 2005) היא שחקנית וכוכבת רשת ישראלית.
בן שמעון נולדה וגדלה בעיר כפר סבא.
בילדותה היא שיחקה כדורעף בקבוצת הפועל כפר סבא במשך 6 שנים עד שהיא החליטה לפרוש בכיתה י' ולהתמקד במשחק.
בנובמבר 2023 בן שמעון התגייסה לצה"ל.
היא שירתה באגף הטכנולוגיה והלוגיסטיקה בצה"ל בתפקיד מש"קית דיגיטל.
בנובמבר 2025 השתחררה מצה"ל לאחר שנתיים של שירות.
בשנת 2019 בן שמעון החלה להשתתף בסרטוני יוטיוב בערוץ של אחיה הגדול, קווין רובין.
בשנת 2020 בן שמעון השתתפה בעונה השביעית של תוכנית הריאליטי לילדים ונוער, "הבנים והבנות".
לאחר השתתפותה בתוכנית "הבנים והבנות", היא השתתפה בתוכנית נוספת של האתר BIGI בשם "BIG 5".
בשנת 2021 היא נבחרה על ידי מעריב לנוער ברשימת 21 הכוכבים המשפיעים ביותר בישראל מתחת לגיל 21.
בשנת 2022 היא הפכה לפרזנטורית בישראל של רשת האופנה הבינלאומית, אמריקן איגל.
בשנת 2023 בן שמעון הצטרפה לצוות של סדרת הילדים ונוער, "אבא מטפלת" בכיכובו של יובל סמו.
היא הצטרפה לסדרה בעונתה השישית והאחרונה.
בסדרה היא מגלמת את ירדן מינן, בתה של בר (אושרית סרוסי).
בסדרה, דמותה של בן שמעון היא אלופת ישראל וסגנית אלופת אירופה בטאקוונדו.
החל מאותה שנה היא החלה לשחק בסדרת הנוער, "פול ספיד" בתפקיד עומר פרנקו.
בסדרה היא משחקת יחד עם אחיה הגדול, קווין רובין.
בשנת 2025 בן שמעון חזרה לשחק בעונה השנייה של הסדרה.
בשנת 2024 היא הופיעה בחידוש של ערוץ זום לקליפ של השיר "תנו לגדול בשקט" של שלומי שבת.
בקליפ היא הופיעה לצד אחיה ולצד כוכבי ילדים נוספים.
החל משנת 2023 בן שמעון נמצאת במערכת יחסים עם הכדורגלן איתי אבגי.
בדצמבר 2025 השניים החליטו להפריד כוחות.
בן שמעון היא אחותו הקטנה למחצה של כוכב הרשת והשחקן קווין רובין.
השניים חולקים את אותה האמא אך לא את אותו האבא.
+שנהפרויקטתפקידהערות2020הבנים והבנותעצמהעונה 7BIG 52023אבא מטפלתירדן מינןתפקיד ראשי; עונה 62023–הווהפול ספידעומר פרנקותפקיד ראשי; 2 עונות2024טוק TVעצמהאורחת; פרק 12025מה הבעיה?שיעונה 3
+שנהשיראמןהערות2024תנו לגדול בשקטשלומי שבתגרסה מחודשת לקליפ
+שנהמסגרתקטגוריהעבודה מועמדתתוצאההפניות2021טקס נבחרי פרוגיטיקטוקרית השנהקים בן שמעון202220232024KCA (ניקולודיאון)Israeli Nick Star
קים יונג נאם (בקוריאנית: 김영남; 4 בפברואר 1928 – 3 בנובמבר 2025) היה מדינאי צפון קוריאני.
קים יונג נאם הפך לראש מחלקה במחלקת החוץ של הוועד המרכזי של המפלגה בשנת 1956, בשנת 1962 הוא היה סגן שר חוץ, בשנת 1972 התמנה ליו"ר מחלקת החוץ של המרכז, והפך לחבר חלופי במשרד הפוליטיקה ביוני 1974. בשנת 1980 הועלה בדרגה לחבר מן המניין וקיבל תפקיד כמזכיר המפלגה.
הוא כיהן כיושב ראש נשיאות אספת העם העליונה – הפרלמנט של קוריאה הצפונית מאז 5 בספטמבר 1998 עד לשנת 2019 כאשר הוחלף על ידי צ'וי ריונג-הא.
לפני כן שימש כשר החוץ.
במסגרת תפקידו הוא נפגש עם נציגי מדינות זרות, חתם על הסכמים, נכח בטקסים, נפגש עם שגרירים וקיבל את פניהם של מדינאים מחוץ לקוריאה הצפונית.
בחוקה הוא הוכרז כ"ראש המדינה ליחסי חוץ".
הוא היה אחד המדינאים הבכירים בקוריאה הצפונית יחד עם קים ג'ונג און.
קים האנטר הייתה שחקנית קולנוע ותיאטרון זוכת פרס האוסקר.
האנטר נולדה כג'נט קול בדטרויט, מישיגן.
היא שיחקה בהפקת ברודוויי הראשונה ל"חשמלית ושמה תשוקה" (1947), בה גילמה את סטלה קוולסקי.
היא גילמה את אותו התפקיד בגרסה הקולנועית משנת 1951 שביים איליה קאזאן, וזכתה עליו בפרס האוסקר ובפרס גלובוס הזהב.
את תפקיד הראשון הקולנוע עשתה בדרמת האימה "הקורבן השביעי" (1943).
האנטר קיבלה שני כוכבים על שמה בשדרת הכוכבים של הוליווד, הראשון על תרומתה לקולנוע והשני לטלוויזיה.
ב-2002, נפטרה האנטר מדום לב בניו יורק, בגיל 79.
קימברלי אן דיל היא מוזיקאית וזמרת אמריקנית.
דיל נודעת בשל תפקידה כבסיסטית בלהקת הפיקסיז, שם אימצה בתקופה מסוימת את הכינוי "גברת ג'ון מרפי", על שם בעלה דאז.
היא כתבה כמה מהשירים הנודעים ביותר של הלהקה, כגון "Gigantic".
מחוץ לפיקסיז הקימה דיל את להקת הברידרז והאמפס, שם הייתה כותבת השירים הראשית והסולנית.
קים דיל הצטרפה ללהקת הפיקסיז ב-1986 אחרי שנענתה למודעה שפורסמה בעיתון מקומי, בה חיפשה הלהקה "בסיסטית שאוהבת את האסקר דו ואת פיטר, פול ומרי".
דיל ניגנה בגיטרה בס, שרה וכתבה חלק מהשירים, עד פירוק הלהקה ב-1992, שנבע ברובו מחיכוכים בינה לבין סולן הלהקה, בלאק פרנסיס.
ב-2004 הצטרפה דיל אל סיבוב ההופעות העולמי של להקת הפיקסיז המאוחדת.
ב-15 ביוני 2013 הודיעה דיל כי היא עוזבת את הלהקה.
להקת הדנדי וורהולס הקדישו לה את השיר Cool as Kim Deal.
ב-1989 הצטרפה דיל אל המוזיקאיות טניה דונלי וג'וזפין וויגס והקימה את להקת The Breeders, ששמה נלקח מכינוי שהדביקה הקהילה ההומולסבית להטרוסקסואלים.
הלהקה הוציאה ב-1990 את אלבום הבכורה Pod, שהופק על ידי סטיב אלביני.
ב-1993, אחרי שינויים בהרכב וצירופה של התאומה הזהה קלי דיל, הוציאה הלהקה את האלבום Last splash שזכה להצלחה מסחרית וביקורתית, ותוך שנה הגיע למעמד "אלבום פלטינה".
אחרי תקופה ארוכה של חוסר פעילות, שנבעה בעיקר ממאבקי הגמילה של קלי דיל, הלהקה הוציאה ב-2002 אלבום נוסף, Title TK.
האלבום הרביעי של הלהקה, Mountain Battles, יצא ב-2008 וקידם את הטור של הלהקה לשנה זו.
ב-1995, אחרי הפסקת הפעילות של הברידרז, הקימה דיל הרכב זמני בשם The Amps, שהספיק להוציא אלבום אחד, Pacer.
ההרכב נחשב לפרויקט-צד של הברידרז, מפני שכלל חברים נוספים מההרכב המשתנה של הברידרז.
דיל תוציא את אלבום הסולו הראשון תחת שמה, Nobody Loves You More, ב-22 בנובמבר 2024. האלבום הופק על ידי המפיק המנוח סטיב אלביני, ומשלב אלמנטים של כלי מיתר, חטיבת נשיפה, גיטרת פדל סטיל ואפילו יוקולילי.
השיר "" מתוך האלבום מתייחס לאלצהיימר של אמה של דיל, שנפטרה ב-2020. אלביני היה ידוע כמפיק מקצועי ומדוקדק, שהקליט את האלבום בטכניקות הקלטה מקצועיות ולא דיגיטליות.
אלביני נפטר ב-2024, והאלבום של דיל היה הפרויקט האחרון שעבדו עליו יחד.
ב-18 בנובמבר דיל הוציאה סינגל חדש "Nobody Loves You More" והכריזה על סיבוב הופעות בארצות הברית ובבריטניה לשנת 2025. זהו הסינגל הרביעי מתוך האלבום, לאחר השירים "Coast", "Crystal Breath" ו-"A Good Time Pushed".
סיבוב ההופעות יתחיל ב-1 במרץ 2025 בלונדון, בריטניה, ולאחר מכן יעבור לארצות הברית עם הופעה ראשונה בבוסטון ב-10 במרץ.
במהלך שנת 2024, דיל פתחה הופעות של אוליביה רודריגו בניו יורק ולוס אנג'לס, שם רודריגו שיבחה את השפעת השיר "Cannonball" של הברידרז על חייה.
היא תופיע בפסטיבל פרימוורה סאונד בברצלונה, ספרד, ובפורטו, פורטוגל, ביוני 2025.
קים יונג'ין (בקוריאנית: 김윤진/金允珍 ; נולדה ב-7 בנובמבר 1973) היא שחקנית אמריקאית-קוריאנית.
היא ידועה בעיקר בזכות תפקידה בתור סון וו-קוון (אנ') בסדרת הטלוויזיה "אבודים" בשנים 2004–2010.
קים נולדה בסיאול, דרום קוריאה ב-7 בנובמבר 1973. היא היגרה לארצות הברית עם משפחתה כשהייתה בת תשע.
הם גרו בסטטן איילנד, ניו יורק.
היא הצטרפה למועדון הדרמה של חטיבת הביניים בכיתה ז' והופיעה במחזמר "גברתי הנאווה".
היא למדה בתיכון לאמנויות פיורלו לה גוארדיה במנהטן.
לאחר מכן היא המשיכה ללמוד דרמה באקדמיה לאמנויות הבמה של לונדון ולאחר מכן קיבלה תואר ראשון מהחוג לדרמה של אוניברסיטת בוסטון.
בנוסף, למדה קים ריקוד ואמנויות לחימה.
ב-1999, הופיעה קים לראשונה בקולנוע בסרט "שירי".
על תפקידה בסרט זכתה במספר פרסים, בין היתר בפרס גרנד בל (המקבילה הקוריאנית לפרס אוסקר), בקטגוריית השחקנית החדשה הטובה ביותר.
בשנת 2002 שיחקה בדרמה הרומנטית "Milea" וקיבלה מועמדות שנייה לפרס גרנד בל לשחקנית הטובה ביותר, אך הפעם לא זכתה.
התפקיד המשמעותי ביותר שגילמה עד כה הוא דמותה של סאן בסדרת הטלוויזיה האמריקאית "אבודים" בשנים 2010-2004, תפקיד עליו קיבלה מועמדות לפרס סאטורן.
בשנת 2007 שיחקה בסרט הקוריאני "שבעה ימים", עליו זכתה בפעם השנייה בפרס גרנד בל, הפעם בקטגוריית השחקנית הטובה ביותר.
בשנת 2010 שיחקה בסרט הדרמה "הרמוניה", וקיבלה את המועמדות הרביעית שלה לפרס גרנד בל.
בשנת 2015 קיבלה את המועמדות החמישית שלה לפרס גרנד בל על הסרט "Ode to My Father" שיצא בשנת 2014.
בשנת 2021 לוהקה לסדרת הטלוויזיה הקוריאנית "בית הנייר: קוריאה" בסטרימינג של נטפליקס, המבוססת על הסדרה הספרדית בעלת אותו שם.
היא מגלמת את המפקחת סון וו-ג'ין, המקבילה לתפקידה של המפקחת רקאל; הסדרה עלתה לסטרימינג בחודש יוני 2022.
המגזין "מקסים" כינה אותה כ"ג'וליה רוברטס הקוריאנית".
במרץ 2010 נישאה קים למנהלה לשעבר ג'יונג היוק פארק באואהו לאחר שצילמו את הסצנה האחרונה לסדרה "אבודים".
+שנהסרטתפקידהערות1999Shiri לי מיונג-היון2000The Legend of Gingkoיאון2001Rush!סו-יונג2002Iron Palmג'י-ניYesterday קים היסו Ardor מי-הון2005Diary of Juneסאו יאון-היי 2007Seven Days יו ג'י-יון2010Harmony ג'ונג-הייHeartbeat צ'י יון-היי2012The Neighborקיונג-היי2014Ode to My Fatherיאנג-ג'ה2017House of the Disappearedקאנג מי-הי2020Pawn מיונג-ג'ה2022Confession יאנג שין-הא2024Dog Daysג'ונג-הא2025ציידות השדים של הקיי פופסליןדיבוב
+שנהסדרהתפקידהערות1996Splendid Holiday (화려한 휴가)1997Foreboding (예감)ג'אנג סה-יונג1998Wedding Dress drama (웨딩 드레스)ג'ינה1999Love in 3 Colors (유정)ג'אנג היי-ג'ו2004–2010אבודיםסון וו-קוון (אנ')תפקיד ראשי (6 עונות); 120 פרקים2013–2016מאהבות (אנ')קארן קיםתפקיד ראשי (4 עונות); 52 פרקים2018Ms.
Ma, Nemesis (미스 마: 복수의 여신)מא ג'י-ווןתפקיד ראשי; 32 פרקים2022בית הנייר: קוריאה (אנ')סון וו-ג'יןתפקיד ראשי; 12 פרקים2023באהבה, קיטיהמנהלת ג'ינה לים9 פרקים
קים יון-אה בקוריאנית:김연아; באנגלית: Yuna Kim; (), הידועה גם בתור יונה קים בסדר שם מערבי, היא מחליקה אומנותית דרום קוריאנית בעבר.
קים היא אלופה אולימפית (ונקובר 2010), סגנית אלופה אולימפית (סוצ'י 2014), פעמיים אלופת העולם (2009 ו-2013), ואלופת תחרות ארבע היבשות לשנת 2009. כמו כן, זכתה שלוש פעמים בגמר הגרנד פרי להחלקה אומנותית, הייתה אלופת העולם לצעירים לשנת 2006, זכתה בגמר הגרנד פרי לצעירים בעונת 2005–2006, והייתה האלופה הדרום-קוריאנית שש פעמים.
בגיל 6, עברה משפחתה להתגורר בעיר גונפו, פרובינצת קיונגי.
יון-אה החלה להחליק על הקרח בגיל 7 בהדרכת אמה.
בשנת 2003, בגיל 12, זכתה באליפות קוריאה הדרומית להחלקה אומנותית, והייתה לזוכה הצעירה ביותר בתחרות.
לפני עונת 2006–2007 שהייתה לעונת הבוגרים הראשונה שלה, יו-נה עברה להתגורר בטורונטו, קנדה.
המחליק לשעבר מקנדה, בריאן אורסר, זוכה מדליית הכסף באולימפיאדות החורף 1984 ו-1988 היה מאמנה בשנים 2007–2010.
קים היא המחליקה הדרום קוריאנית הראשונה שזכתה במדליה באירוע של איגוד ההחלקה הבינלאומי.
היא אחת מהספורטאיות ומהדמויות הציבוריות המזוהות ביותר בקוריאה הדרומית, ונחשבת לאחת המחליקות האומנותיות הטובות ביותר בהיסטוריה.
קים קבעה בשנת 2010 שלושה שיאי ניקוד ליחידות: בתוכנית הקצרה, בתוכנית הארוכה, ובניקוד הכולל.
שיא הניקוד שקבעה בתוכנית הקצרה נשבר בשנת 2014 על ידי המחליקה מאו אסדה מיפן.
בנוסף, היא המחליקה הראשונה שעברה את ספי 200, 210, ו-220 הנקודות בשיטת השיפוט של איגוד ההחלקה הבינלאומי.
במשפט העברי, קים ליה היא אומדנא על פיה פוסק הדיין, למרות שאין לו הוכחות כעדים, הוא יכול לפסוק על פי דבר הידוע לו אישית.
הגמרא מספרת על שתי נשים שבאו לדין תורה לפני רבא, האחת תבעה את השנייה בסכום כסף, והנתבעת הכחישה את כל המעשה.
ישנה תקנת חכמים שבמקרה כזה צריכה הנתבעת להשבע שבועת היסת, כדי להפטר מהתשלום.
אך אשתו של רבא, שהייתה בתו של רב חסדא העידה לפניו, כי הנתבעת נוהגת להזכיר שם שמים לבטלה וחשודה על השבועה.
רבא אמר, כי מכיוון שיודע הוא שאשתו לא משקרת מעולם הוא סומך עליה.
רבא לא סמך על דברי רב פפא באומרו שצריך דווקא עדים.
לפי הסברו של רבי משה פיינשטיין, נאמנותו של רב פפא הייתה מפורסמת וגדולה יותר משל אשת רבא, שהרי היה אמורא מפורסם בצדקותו וחסידותו.
ולמרות זאת, כדי לסמוך על אדם נדרשת דווקא ידיעה ברורה, ואשתו של רבא, נוסתה על ידו כמה פעמים שאינה משקרת שום פנים ואופן.